กฎกระทรวงฉบับที่ ๓ (พ.ศ.๒๕๓๔)ออกตามความในพระราชบัญญัติจัดสรรรายได้ประเภทภาษีการค้าให้แก่เทศบาลสุขาภิบาล และองค์การบริหารส่วนจังหวัดพ.ศ. ๒๕๐๕[๑] อาศัยอำนาจตามความในมาตรา ๓และมาตรา ๔ แห่งพระราชบัญญัติจัดสรรรายได้ประเภทภาษีการค้าให้แก่เทศบาล สุขาภิบาลและองค์การบริหารส่วนจังหวัด พ.ศ. ๒๕๐๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ข้อ ๑ ให้ยกเลิกกฎกระทรวง ฉบับที่ ๒ (พ.ศ. ๒๕๑๒)ออกตามความในพระราชบัญญัติจัดสรรรายได้ประเภทภาษีการค้าให้แก่เทศบาล สุขาภิบาลและองค์การบริหารส่วนจังหวัด พ.ศ. ๒๕๐๕ข้อ ๒ให้กระทรวงมหาดไทยจัดสรรรายได้ประเภทภาษีการค้าซึ่งกรุงเทพมหานคร เทศบาลสุขาภิบาล และองค์การบริหารส่วนจังหวัดส่งมอบให้แก่กระทรวงมหาดไทยตามมาตรา ๓แห่งพระราชบัญญัติจัดสรรรายได้ประเภทภาษีการค้าให้แก่เทศบาล สุขาภิบาลและองค์การบริหารส่วนจังหวัด พ.ศ. ๒๕๐๕ ให้แก่กรุงเทพมหานคร เทศบาล สุขาภิบาลและองค์การบริหารส่วนจังหวัด ตามหลักเกณฑ์และวิธีการ ดังต่อไปนี้(๑)ให้กรุงเทพมหานครได้รับจัดสรรจำนวนร้อยละหกสิบ(๒)ให้เทศบาล สุขาภิบาล และองค์การบริหารส่วนจังหวัด ได้รับจัดสรรจำนวนร้อยละสี่สิบโดยให้แต่ละแห่งได้รับจัดสรรตามสัดส่วนของรายได้ประเภทภาษีการค้าและภาษีการซื้อโภคภัณฑ์นอกจากภาษีการซื้อโภคภัณฑ์ที่เก็บจากน้ำมันเบนซินซึ่งเทศบาล สุขาภิบาล และองค์การบริหารส่วนจังหวัดแต่ละแห่งได้รับในปีงบประมาณพ.ศ. ๒๕๐๓สำหรับเทศบาล สุขาภิบาลและองค์การบริหารส่วนจังหวัดใดที่จัดตั้งขึ้นในปีงบประมาณ พ.ศ. ๒๕๐๓และได้รับรายได้ประเภทภาษีการค้าและภาษีการซื้อโภคภัณฑ์ นอกจากภาษีการซื้อโภคภัณฑ์ที่เก็บจากน้ำมันเบนซินไม่เต็มปีงบประมาณพ.ศ. ๒๕๐๓ ให้คำนวณรายได้ถัวเฉลี่ยให้เต็มปีเป็นรายได้ในปีงบประมาณ พ.ศ.๒๕๐๓สำหรับเทศบาล สุขาภิบาล และองค์การบริหารส่วนจังหวัดใดที่จัดตั้งขึ้นภายหลังปีงบประมาณพ.ศ. ๒๕๐๓ให้ผู้ว่าราชการจังหวัดแห่งท้องที่ตั้งคณะกรรมการพิจารณาประเมินรายได้ประเภทภาษีการค้าและภาษีการซื้อโภคภัณฑ์นอกจากภาษีการซื้อโภคภัณฑ์ที่เก็บจากน้ำมันเบนซินที่เก็บได้ในเขตท้องที่นั้นในปีงบประมาณพ.ศ. ๒๕๐๓แล้วให้ผู้ว่าราชการจังหวัดนำเสนอรัฐมนตรีว่าการกระทรวงมหาดไทยเพื่อใช้เป็นรายได้ที่ได้รับในปีงบประมาณพ.ศ. ๒๕๐๓(๓) การจัดสรรให้จัดสรรปีละสามงวดดังนี้งวดที่หนึ่ง ภายในเดือนพฤศจิกายนงวดที่สอง ภายในเดือนมีนาคมงวดที่สาม ภายในเดือนกรกฎาคมหากงวดใดมีความจำเป็นที่ไม่อาจจัดสรรได้ตามกำหนดก็อาจเปลี่ยนแปลงได้โดยได้รับความเห็นชอบของรัฐมนตรีว่าการกระทรวงมหาดไทย(๔)ในการจัดสรรแต่ละงวดตามหลักเกณฑ์ใน (๒) หากเทศบาล สุขาภิบาลหรือองค์การบริหารส่วนจังหวัดใดได้รับการจัดสรรไม่ถึงห้าพันบาทให้กระทรวงมหาดไทยจัดสรรให้แก่เทศบาล สุขาภิบาลหรือองค์การบริหารส่วนจังหวัดนั้นห้าพันบาท และจัดสรรส่วนที่เหลือให้แก่เทศบาลสุขาภิบาล และองค์การบริหารส่วนจังหวัดอื่นต่อไป(๕) ส่วนแบ่งที่กรุงเทพมหานครเทศบาล สุขาภิบาล และองค์การบริหารส่วนจังหวัดแต่ละแห่งจะได้รับในแต่ละงวดที่เป็นเศษของบาทให้ปัดออกและนำไปรวมกับรายได้ที่จะจัดสรรในงวดถัดไปให้ไว้ณ วันที่ ๑๘ กุมภาพันธ์ พ.ศ. ๒๕๓๔พลตำรวจเอกประมาณ อดิเรกสารรัฐมนตรีว่าการกระทรวงมหาดไทยหมายเหตุ:-เหตุผลในการประกาศใช้กฎกระทรวงฉบับนี้ คือเนื่องจากหลักเกณฑ์และวิธีการจัดสรรเงินรายได้ประเภทภาษีการค้าให้แก่กรุงเทพมหานครเทศบาล สุขาภิบาล และองค์การบริหารส่วนจังหวัด ที่กำหนดไว้ตามกฎกระทรวง ฉบับที่ ๒(พ.ศ. ๒๕๑๒) ออกตามความในพระราชบัญญัติจัดสรรรายได้ประเภทภาษีการค้าให้แก่เทศบาลสุขาภิบาล และองค์การบริหารส่วนจังหวัด พ.ศ. ๒๕๐๕ นั้น ไม่เอื้อต่อการกระจายรายได้ไปสู่ราชการบริหารส่วนท้องถิ่นต่างๆ อย่างเหมาะสมและไม่สอดคล้องกับสภาพการณ์ในปัจจุบันสมควรปรับปรุงหลักเกณฑ์และวิธีการจัดสรรรายได้ประเภทภาษีการค้าเสียใหม่ให้เหมาะสมยิ่งขึ้น จึงจำเป็นต้องออกกฎกระทรวงนี้วิภา/ปรับปรุง๒๕ เมษายน ๒๕๖๒อรญา/ตรวจ๑๔ กุมภาพันธ์ ๒๕๖๓[๑] ราชกิจจานุเบกษาเล่ม ๑๐๘/ตอนที่ ๒๙/ฉบับพิเศษ หน้า ๔/๒๒ กุมภาพันธ์ ๒๕๓๔